***НАРОДНО ЧИТАЛИЩЕ „ВЪЗРАЖДАНЕ 1932” 3430 гр.БОЙЧИНОВЦИ обл.******МОНТАНА ул. „МАЛЧИКА”10*** тел.09513 2151 e-mail: vazrajdane1932@mail.bg

НА ОСНОВАНИЕ чл.26 а,ал.1 ОТ ЗЧН

**ПЛАН - ПРОГРАМА**

ЗА ДЕЙНОСТТА НА НЧ”ВЪЗРАЖДАНЕ 1932” гр. БОЙЧИНОВЦИ

ЗА 2023 година

I.ОРГАНИЗАЦИОННА ДЕЙНОСТ

Приоритетна задача за нас е подобряване организацията на работа в читалището, с цел оптимално използване на наличният ресурс от хора и техника, както за задоволяване на нарастващите потребности на гражданите, така и създаване на по-добри условия за пълноценна работа на художествените колективи. В тази връзка използването на гъвкаво работно време от работниците и служителите в читалището, както и дежурствата през почивните дни са иновацията, която ще остави отворени вратите на читалището и извън рамките на пет дневната осем часова работна седмица. С такава организация целим да обхванем и малките самодейци, които при натоварената учебна програма не биха имали възможност да посещават репетициите и заниманията организирани в читалището. Съпътстващи дейности и мероприятия по организация и провеждане на годишно отчетно събрание на читалището през първото шестмесечие на 2023година, както и възобновяване и разширяване на дейностите свързани с провеждането на фолклорния събор „Пролет край Огоста” в рамките на Майски празници на културата 2023г .

I.БИБЛИОТЕЧНА ДЕЙНОСТ Основна цел:

Главна роля в дейността на читалищната библиотека е ефективното участие в процесите на информационното осигуряване на гражданите. В тази връзка библиотеката се явява като основен център за информация,обучение и комуникация. За това търсим иновативни методи за засилване на читателския интерес чрез организиране на мероприятие свързани с книгата и читателя. На следващо място е участието и разработване на проекти за обновяване и увеличаване на библиотечния фонд. Стремим се да предоставим общодостъпна и качествена справочно-библиотечна дейност. Създаване на приятна атмосфера в детския отдел на библиотеката чрез съвременно обзавеждане и закупуване на апаратура необходима за работата с децата.

За да осъществим тази цел ще продължим да осигуряваме безплатен достъп до информация и интернет услуги по Програма „Глобални библиотеки-България”. Въпреки ,че поради онлайн обученията наложени от мерките за справяне с корона вируса, почти всички учащи се снабдени с таблети и лаптопи, което е една от причините да отчитаме по-ниска посещаемост на интернет залата, ще създадем подобаващи условия за децата ни в детския отдел на библиотеката.

II. ХУДОЖЕСТВЕНО – ТВОРЧЕСКА ДЕЙНОСТ

Чрез работата на своите самодейни художествени колективи

читалището:

* открива и развива таланта

и творческите способности на децата.

* осигуряване сцена за художествено – творческа изява

на града.

* осъществява културен обмен на територията на общината,

областта и страната чрез концертни прояви на колектива.

* участва в организирането на общинските културни

празници и мероприятия.

* представя и популяризира общината на регионални

и национални събори и фестивали.

Читалищното настоятелство е готово, независимо от задаващата се финансова криза и постоянно нарастваща инфлация да осигурява условия за пълноценна художествено- творческа дейност за сезон 2023 година на своите художествени колективи: – тригласен женски народен хор – състав за изворен фолклор „Зеляница” --клуб за народни танци „Хоп-троп” От създаването си през 2016 година до сега, школата за приложни и изящни изкуства се радва на особена популярност. С голям интерес децата посещават занятията, които провеждаме всяка събота. За бъдещата работа на школата имаме нужда от материали, с които да създадем по-голямо разнообразие и усвояване на нови техники в приложните изкуства. Предвиждаме да открием още една музикална школа с изучаване на класическа китара. Предстой създаване на група за изучаване и пресъздаване на традиционни местни обреди и обичаи. Във връзка с организирането и провеждането на Събора на народното творчество „ПРОЛЕТ КРАЙ ОГОСТА -2023” , който провеждаме в рамките на майските празници на културата съвместно с община Бойчиновци под патронажа на кмета г-н Светлин Сретениев , ще търсим подкрепа както от общинското ръководство, така и от местния бизнес.

III. КУЛТУРНО-МАСОВА ДЕЙНОСТ на читалището се организира и провежда съгласно Културния календар за 2023 година. По – значимите празници и мероприятия,които предлагаме да бъдат включени в Общинския културен календар и подкрепени от общината са: 10 февруари- Отбелязване на” МЕЖДУНАРОДЕН ДЕН ЗА БЕЗОПАСЕН ИНТЕРНЕТ”. 14 февруари- ДЕН НА ЛОЗАРЯ – да съхраним традициите 1 март – „БАБА МАРТА БЪРЗАЛА,МАРТЕНИЧКИ ВЪРЗАЛА”. 3 март – Тържествено честване на НАЦИОНАЛНИЯ ПРАЗНИК НА БЪЛГАРИЯ – Празничен концерт,Изложба– картини посветени на Руско – Турската война. 8 март– „БЪДИ БЛАГОСЛОВЕНА”- концерт-спектакъл по случай Международния ден на жената 21март – Международен ден на кукления театър 22 март – ПЪРВА ПРОЛЕТ. Отбелязване денят на водата. 08 април -„ЛАЗАРУВАНЕ” – да съхраним народните обичаи 16април– Великденски концерт 22 април – „ЗА ХЛЯБА НАШ” – отбелязване световния ден на земята 23 април – Международен ден на книгата „ДА ЧЕТЕМ ЗАЕДНО” 09 май –Отбелязване на Деня на Европа

11 май – Солунските братя – за живота и делото нСв.св. Кирил и Методий

15 май- Майски празници на културата - откриване

16 май – Фото изложба – Из живота на читалището

20 май – Събор на народното творчество „ПРОЛЕТ КРАЙ

ОГОСТА”

01 юни – Весел детски празник „МЕЖДУНАРОДЕН ДЕН

НА ДЕТЕТО”

07 октомври – Празник на Община Бойчиновци

01 ноември –ДЕН НА НАРОДНИТЕ БУДИТЕЛИ

21 Ноември – Ден на християнското семейство

15 декември – Детско коледно шоу – тържествено

запалване на светлините на коледната елха

29 декември –Коледно-новогодишен концерт

с участието на самодейните колективи.

08.11.2022 година Секретар:

гр.Бойчиновци /Валери Начев/